[bookmark: _Hlk83795821]KISKŐRÖS VÁROS KÉPVISELŐ-TESTÜLETE
4-5/2026. sz. Képv. test. ülés

J E G Y Z Ő K Ö N Y V


Készült:	Kiskőrös Város Képviselő-testülete 2026. május 27-én (szerda) 14:00 órai kezdettel megtartott üléséről

Az ülés helye:	Kiskőrösi Polgármesteri Hivatal Díszterme
(6200 Kiskőrös, Petőfi Sándor tér 1.)

Jelen vannak:	Domonyi László polgármester, Ba Edit, Barkóczi László, Filus Tibor, Gmoser István, Kecskeméti János, Kudron Tamás, Pohankovics András, Szabó Adrián, Szedmák Tamás képviselők (10 fő)

dr. Turán Csaba			jegyző
	Lucza Alexandra			jegyzőkönyvvezető

Távol maradt: 	Kissné Aszódi Daniella, Pethő Attila képviselő (2 fő)

Meghívottként részt vett:	Sipiczki Hajnalka az Egészségügyi, Gyermekjóléti és Szociális Intézmény vezetője, Lipóthné Komjáti Andrea a Magyar Vöröskereszt Bács-Kiskun Vármegyei Szervezetének igazgatója, Sutus Etelka a Magyar Vöröskereszt Kiskőrös Városi Szervezetének területi vezetője, 
Nádasdi Gergely a Kiskőrösi Hivatásos Tűzoltóparancsnokság vezetője, dr. Tüske László háziorvos, Csatlós Erzsébet a Kiskőrösi Óvodák igazgatója, dr. Filus Erika a Petőfi Szülőház és Emlékmúzeum igazgatója, Szabó István a Kőröskom Nonprofit Kft. ügyvezetője, Kovács Enikő a Kunság-Média Nonprofit Kft. ügyvezetője

dr. Nagy Gabriella, Aszódiné Nedró Éva, Molnár Éva, Kutyifa Sándorné Sinkovicz Csilla a Polgármesteri Hivatal munkatársai.

Domonyi László polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést. 

Napirend előtti tájékoztatóban elmondta, hogy március 15-én Kiskőrös Város Önkormányzata Képviselő-testületének az Önkormányzat által adományozható elismerésekről szóló 25/2004. (IX. 30.) önk. rendelete alapján a Városháza dísztermében elismerések adományozására került sor. Kiskőrös Város Képviselő-testülete a város társadalmi, gazdasági, kulturális és sport életében hosszabb időn át kifejtett jelentős tevékenység elismerésére „Kiskőrösért” díjat adományozott Endrődi Miklós részére, aki az ünnepségen egyéb elfoglaltsága miatt nem tudott részt venni, ezért a kitüntetését a testületi ülés napirendi pontjainak tárgyalása előtt vette át.

Tájékoztatta a Képviselő-testületet az 5 millió forint értéket meghaladó kötelezettségvállalásokról, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.



5 MILLIÓ FORINTOT MEGHALADÓ ÉRTÉKŰ KÖTELEZETTSÉGVÁLLALÁS

· Az Önkormányzat 2026. évi mélyépítési, karbantartási munkák tárgyában bruttó 25.258.128,- Ft értékben kötött szerződést az Kőröskom Nonprofit Kft.-vel.

· Az Önkormányzat 2026. évi mélyépítési, beruházási, felújítási munkák tárgyában bruttó 24.629.310,- Ft értékben kötött szerződést az Kőröskom Nonprofit Kft.-vel.

· Az Önkormányzat 2026. évi közművelődési szolgáltatás, rendezvényszervezési feladatok, marketing, turisztikai feladatok tárgyában bruttó 92.272.488,- Ft értékben kötött szerződést az Kunság-Média Nonprofit Kft.-vel.

· Az Önkormányzat digitális tanösvény applikáció VR támogatással projekt megvalósítása tárgyában bruttó 44.005.500,- Ft értékben kötött szerződést az Virtuális Illúzió Kft.-vel.

Ezt követően a polgármester ismertette a napirendi javaslatot, melynek keretében kezdeményezte, hogy
17. napirendi pontként sürgősséggel kerüljön felvételre „MÁRKÓ ZSOLT KISKŐRÖSI LAKOS AJÁNDÉKOZÁSA” tárgyú előterjesztés, 18. napirendi pontként sürgősséggel kerüljön felvételre „AZ ÖNKORMÁNYZATI TULAJDONÚ 3010 HRSZ-Ú KIVETT KÖZTERÜLET RENDELTETÉSŰ INGATLAN MEGHATÁROZOTT RÉSZÉNEK ÁTMINŐSÍTÉSE, ADÁSVÉTEL ÉS AJÁNDÉKOZÁS” tárgyú előterjesztés, 19. napirendi pontként sürgősséggel kerüljön felvételre „A KISKŐRÖS 0508/23 HRSZ-Ú ÖNKORMÁNYZATI FÖLDÚT NYOMVONALÁNAK RENDEZÉSE” tárgyú előterjesztés, valamint21. napirendi pontként sürgősséggel kerüljön felvételre „DÖNTÉS AZ NHSZ OKÖT HULLADÉKGAZDÁLKODÁSI NONPROFIT KFT. DTKH DUNA-TISZA KÖZI HULLADÉKGAZDÁLKODÁSI NONPROFIT KFT.-BE TÖRTÉNŐ BEOLVADÁSA, A BEOLVADÁSSAL MEGVALÓSULÓ EGYESÜLÉS TÁRGYÁBAN” tárgyú előterjesztés.

További kérdés, módosító javaslat a napirenddel összefüggésben nem hangzott el, ezért szavazásra bocsátotta azt. 

A Képviselő-testület 10 „igen” szavazattal az alábbi napirendet fogadta el:

N A P I R E N D:

1. TÁJÉKOZTATÓ A HÁZIORVOSI, HÁZI GYERMEKORVOSI ÉS FOGORVOSI SZAKMAI TEVÉKENYSÉG ELLÁTÁSÁRÓL

A tájékoztatót tartja:  Érintett háziorvosok

2. TÁJÉKOZTATÓ A MAGYAR VÖRÖSKERESZT BÁCS-KISKUN VÁRMEGYEI SZERVEZETÉNEK TEVÉKENYSÉGÉRŐL

A tájékoztatót tartja:  Területi szervezet vezetője

3. BESZÁMOLÓ KISKŐRÖS HIVATÁSOS TŰZOLTÓSÁG 2025. ÉVI SZAKMAI TEVÉKENYSÉGÉRŐL

Előterjesztő: 	Polgármester
Előadó: 	Intézményirányítási menedzser

4. BESZÁMOLÓ A KISKŐRÖS VÁROSI POLGÁRŐR EGYESÜLET 2025. ÉVI TEVÉKENYSÉGÉRŐL

Előterjesztő: 	Polgármester
Előadó: 	Intézményirányítási menedzser

5. BESZÁMOLÓ A „KISKŐRÖS VÁROSÉRT” ALAPÍTVÁNY KURATÓRIUMA ÉS FELÜGYELŐBIZOTTSÁGA 2025. ÉVI TEVÉKENYSÉGÉRŐL

Előterjesztő: 	Polgármester
[bookmark: _Hlk166588199]Előadó:	Intézményirányítási menedzser

6. A KÖZTEMETŐRŐL ÉS A TEMETKEZÉS RENDJÉRŐL SZÓLÓ ÖNKORMÁNYZATI RENDELET MÓDOSÍTÁSA

Előterjesztő: 	Polgármester
Előadó:	Jegyző

7. ÖSSZEFOGLALÓ JELENTÉS AZ ÖNKORMÁNYZAT 2025. ÉVI BELSŐ ELLENŐRZÉSÉRŐL 

Előterjesztő: 	Jegyző
Előadó: 	Jegyző

8. BESZÁMOLÓ KISKŐRÖS VÁROS 2025. ÉVI KÖLTSÉGVETÉSÉNEK TELJESÍTÉSÉRŐL

Előterjesztő: 	Polgármester
Előadó: 	Pénzügyi osztályvezető

9. ALAPÍTÓI HATÁSKÖRÖK GYAKORLÁSA A KŐRÖSKOM NONPROFIT KFT.-NÉL, A KFT. 2025. ÉVRE VONATKOZÓ SZÁMVITELI TÖRVÉNY SZERINTI BESZÁMOLÓJÁNAK, ÉS 2026. ÉVRE VONATKOZÓ PÉNZÜGYI TERVÉNEK ELFOGADÁSA

Előterjesztő: 	Polgármester
Előadó: 	Pénzügyi osztályvezető

10. ALAPÍTÓI HATÁSKÖRÖK GYAKORLÁSA A KŐRÖSSZOLG NONPROFIT KFT.-NÉL, A KFT. 2025. ÉVRE VONATKOZÓ SZÁMVITELI TÖRVÉNY SZERINTI BESZÁMOLÓJÁNAK, ÉS 2026. ÉVRE VONATKOZÓ PÉNZÜGYI TERVÉNEK ELFOGADÁSA

Előterjesztő: 	Polgármester
Előadó: 	Pénzügyi osztályvezető 





11. ALAPÍTÓI HATÁSKÖRÖK GYAKORLÁSA A KUNSÁG-MÉDIA NONPROFIT KFT.-NÉL, A KFT. 2025. ÉVRE VONATKOZÓ SZÁMVITELI TÖRVÉNY SZERINTI BESZÁMOLÓJÁNAK, ÉS 2026. ÉVRE VONATKOZÓ PÉNZÜGYI TERVÉNEK ELFOGADÁSA

Előterjesztő: 	Polgármester
Előadó: 	Pénzügyi osztályvezető		

12. DÖNTÉS BESZERZÉSI ELJÁRÁS LEZÁRÁSÁRÓL FOLYÓSZÁMLAHITEL-KERET BIZTOSÍTÁSA ÉS SZÁMLAVEZETŐ PÉNZINTÉZET KIVÁLASZTÁSA TÁRGYÁBAN

Előterjesztő: 	Polgármester
Előadó:	Pénzügyi osztályvezető

13. ÁTFOGÓ ÉRTÉKELÉS AZ ÖNKORMÁNYZAT GYERMEKJÓLÉTI ÉS GYERMEKVÉDELMI FELADATAINAK ELLÁTÁSÁRÓL

Előterjesztő: 	Polgármester
Előadó: 	Közigazgatási osztályvezető

14. AZ 1. SZÁMÚ FELNŐTT FOGORVOSI KÖRZET MŰKÖDTETÉSÉRE MEGKÖTÖTT 2118-6/2021. SZÁMÚ FELADAT-ELLÁTÁSI SZERZŐDÉS MÓDOSÍTÁSA

Előterjesztő: 	Polgármester
Előadó: 	Közigazgatási osztályvezető

15. PÁLYÁZAT BENYÚJTÁSA „KAP-RD42A-1-26 KÓDSZÁMÚ, VIDÉKI INFRASTURKTÚRA FEJLESZTÉS ZÁRTKERTI TERÜLETEKEN CÍMŰ PÁLYÁZATI KIÍRÁSRA

Előterjesztő: 	Polgármester
Előadó: 	Pályázati és koordinációs csoportvezető

16. A 3768 HRSZ-ON NYILVÁNTARTOTT, KIVETT KÖZTERÜLET MEGHATÁROZOTT TERÜLETRÉSZÉNEK TULAJDONJOG ÁTRUHÁZÁSA ADÁSVÉTEL ÚTJÁN

Előterjesztő: 	Polgármester
Előadó: 	Vagyongazdálkodási referens

17. MÁRKÓ ZSOLT KISKŐRÖSI LAKOS AJÁNDÉKOZÁSA

Előterjesztő: 	Polgármester
Előadó: 	Vagyongazdálkodási referens

18. AZ ÖNKORMÁNYZATI TULAJDONÚ 3010 HRSZ-Ú KIVETT KÖZTERÜLET RENDELTETÉSŰ INGATLAN MEGHATÁROZOTT RÉSZÉNEK ÁTMINŐSÍTÉSE, ADÁSVÉTEL ÉS AJÁNDÉKOZÁS

Előterjesztő: 	Polgármester
Előadó: 	Vagyongazdálkodási referens

19. A KISKŐRÖS 0508/23 HRSZ-Ú ÖNKORMÁNYZATI FÖLDÚT NYOMVONALÁNAK RENDEZÉSE

Előterjesztő: 	Polgármester
Előadó: 	Vagyongazdálkodási referens

20. A HOMOKHÁTSÁGI REGIONÁLIS HULLADÉKGAZDÁLKODÁSI VAGYONKEZELŐ ÉS KÖZSZOLGÁLTATÓ ZRT.-BEN FENNÁLLÓ ÖNKORMÁNYZATI RÉSZESEDÉS ÉRTÉKESÍTÉSE

Előterjesztő: 	Polgármester
Előadó: 	Vagyongazdálkodási referens

21. DÖNTÉS AZ NHSZ OKÖT HULLADÉKGAZDÁLKODÁSI NONPROFIT KFT. DTKH DUNA-TISZA KÖZI HULLADÉKGAZDÁLKODÁSI NONPROFIT KFT.-BE TÖRTÉNŐ BEOLVADÁSA, A BEOLVADÁSSAL MEGVALÓSULÓ EGYESÜLÉS TÁRGYÁBAN

Előterjesztő: 	Polgármester
Előadó: 	Vagyongazdálkodási referens

22. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK



1. napirend

TÁJÉKOZTATÓ A HÁZIORVOSI, HÁZI GYERMEKORVOSI ÉS FOGORVOSI SZAKMAI TEVÉKENYSÉG ELLÁTÁSÁRÓL
(Írásos tájékoztató a jegyzőkönyvhöz mellékelve.)

A tájékoztatót tartja:  Érintett háziorvosok

Domonyi László polgármester köszöntötte az ülésen Dr. Tüske Lászlót, majd a tájékoztató szóbeli ismertetésére felkérte Aszódiné Nedró Éva közigazgatási osztályvezetőt. 

Aszódiné Nedró Éva közigazgatási osztályvezető elmondta, hogy az egészségügyi alapellátásról szóló törvény szerint a települési önkormányzat az egészségügyi alapellátás körében gondoskodik a háziorvosi, házi gyermekorvosi ellátásról és a fogorvosi alapellátásról. Kiskőrösön 6 felnőtt háziorvosi, 3 házi gyermekorvosi, 3 felnőtt fogorvosi és 2 gyermek fogorvosi körzetben történik a feladatellátás. A város háziorvosai, fogorvosai az Önkormányzattal kötött feladatellátási szerződésnek megfelelően elkészítették az elmúlt évi szakmai tevékenységükről szóló tájékoztatókat, melyek a betegforgalomról és a főbb betegségcsoportokról is tartalmaznak adatokat. Panaszbejelentés a háziorvosok, fogorvosok tevékenységével kapcsolatban a korábbi évekhez hasonlóan nem érkezett. A tájékoztatókból kiderül, hogy sokan keresik fel a háziorvosokat és a fogorvosokat. A házi gyermekorvosok 2025. évben a rendelőben 21.468 betegen végeztek vizsgálatot, a gyermekfogorvosok pedig 10.2026 beavatkozást végeztek. A felnőtt háziorvosok évi forgalmi adataiból kiderül, hogy az 5 háziorvoshoz az elmúlt évben 84.269 beteg fordult vizsgálatra, a felnőtt fogorvosok pedig 15.654 beavatkozást végeztek. A főbb betegségcsoportok a magasvérnyomás, cukorbetegség, izületi panaszok, pajzsmirigy rendellenességek, szív és érrendszeri panaszok és a mozgásszervi rendellenességek. Az elmúlt évben sokan kaptak értesítést széklet vér vizsgálat lehetőségéről, de sajnos kevesen éltek ezzel a lehetőséggel, pedig az időben felfedezett vastagbéldaganatos megbetegedés sok esetben az egyetlen esély a gyógyulásra. Dr. Dulai Ilona tájékoztatójából kiemelendő az a gondolat, miszerint legfőbb kincsünk és értékünk az egészségünk, tudatosítani kell az emberekben, hogy ők is felelősek a saját egészségükért. Prevenció nemcsak a fogászatban, hanem az általános egészségmegőrzésben is nélkülözhetetlen. Megköszönte az alapellátásban dolgozó orvosoknak, hogy hivatástudattal, megfelelő szakmai felkészültséggel segítik az egészség visszaszerzése és megtartása céljából hozzájuk forduló betegeket.

Domonyi László polgármester megköszönte a tájékoztatót és átadta a szót Dr. Tüske László háziorvosnak. 

Dr. Tüske László szóbeli kiegészítésként elmondta, hogy ő is fontosnak tartja a szűrővizsgálatokat, a betegei spontán is mennek hozzá, mindenkit vizsgálatra küldenek. Nem szokott szabadságra járni, ő akkor nyugodt, ha mindig elérhető a betegei számára. Örül a Kiskunhalasi Semmelweis Kórház új igazgatójának, nagyon jó viszonyt ápol a kollégákkal.

Domonyi László polgármester afelől érdeklődött, hogy a kiskőrösi emberek mennyire tudatosak, mennyire vigyáznak az egészségükre.

Dr. Tüske László válaszában elmondta, hogy vannak akik vizsgáznak az egészségükre, járnak az éves szűrővizsgálatokra, viszont vannak, akik nem foglalkoznak ezzel.


	


2. napirend

TÁJÉKOZTATÓ A MAGYAR VÖRÖSKERESZT BÁCS-KISKUN MEGYEI SZERVEZETÉNEK TEVÉKENYSÉGÉRŐL

A tájékoztatót tartja:	területi szervezet vezetője

Domonyi László polgármester köszöntötte az ülésen Lipóthné Komjáti Andreát, a Magyar Vöröskereszt Bács-Kiskun Megyei Szervezetének igazgatóját, valamint Sutus Etelka területi vezetőt, majd felkérte Lipóthné Komjáti Andreát a tájékoztató szóbeli ismertetésére.  

Lipóthné Komjáti Andrea megyei igazgató köszönetét fejezte ki az Önkormányzatnak, amiért lehetőséget biztosít a tájékoztató megtartására, elmondta, hogy az idei évben 145 éves a Magyar Vöröskereszt. 13 település tartozik ehhez a területhez, Kiskőrös városban nagyon sikeres a véradás szervezés, az elmúlt esztendőben ebben a térségben 48 véradó esemény került megtartásra és 2258 fő adott vért. Megtartásra kerültek a véradó ünnepségek Csengődön, Tabdin, Tázláron, Akasztón. 2025. évben elsősegélynyújtásból 646 fő tett sikeres vizsgát Kiskőrös városában, ez emelkedő tendenciát mutat, a középiskolások online is tudnak tanulni teljesen ingyenesen. A szociális tevékenységekkel kapcsolatosan is együttműködő az Önkormányzat, igyekeznek az egyéni igényeket is kielégíteni, jelen van az élelmiszermentés, a rászorulók segítése, adományok gyűjtése és azoknak eljuttatása a rászoruló családoknak.

Domonyi László polgármester megköszönte a tájékoztatót és a lelkiismeretes munkájukat, kiemelten mondott köszönetet Sutus Etelkának a városban végzett tevékenységéért.

Ba Edit képviselő megköszönte a tájékoztatót és a rengeteg segítséget, amelyet a Vöröskereszt nyújt a lakók számára, valamint köszönetet mondott Sutus Etelkának az önzetlen segítségért, az egészségfejlesztésért, az egészségnevelésért, valamint megköszönte a sok programot, melyet az elsősegélynyújtás és a balesetek elkerülése érdekében szerveznek.




3. napirend

BESZÁMOLÓ KISKŐRÖS HIVATÁSOS TŰZOLTÓSÁG 2024. ÉVI SZAKMAI TEVÉKENYSÉGÉRŐL
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Intézményirányítási menedzser

Domonyi László polgármester köszöntötte az ülésen Nádasdi Gergely parancsnokot, az előterjesztés szóbeli ismertetésére felkérte dr. Nagy Gabriella aljegyzőt.

Dr. Nagy Gabriella aljegyző elmondta, hogy a vonatkozó jogszabályi rendelkezések szerint a tűzoltó parancsnok vagy kijelölt helyettese évente beszámol a hivatásos tűzoltóság működési területén működő települési önkormányzat képviselő-testületének a település tűzvédelmi helyzetéről, a tűzvédelem érdekében tett intézkedésekről és az azzal kapcsolatos feladatokról. A Kiskőrösi Hivatásos Tűzoltóparancsnokság parancsnoka, Nádasdi Gergely tűzoltó őrnagy elkészítette a határozat-tervezet mellékletét képező beszámolót. A beszámoló tartalmazza a Kiskőrösi Hivatásos Tűzoltóparancsnokság által 2025. évben végzett munkát, valamint átfogja a térség katasztrófavédelmi eseményeit.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Nádasdi Gergely parancsnok szóbeli kiegészítésként elmondta, hogy 2025. évben az egyik fő céljuk az új Tűzoltólaktanya rendben és karbantartása volt, ezenkívül a célok közt szerepelt az állományuk fizikai és szakmai felkészültségének növelése, melyek oktatásokkal, továbbképzésekkel és gyakorlatokkal valósultak meg. A sportversenyek, szakmai versenyek rendszeres résztvevői, melyeken szép eredményeket érnek el. Az önkéntes tűzoltóságokkal és az önkormányzati tűzoltóságokkal a kapcsolatuk jó, megosztanak egymással minden olyan szakmai irányelvet, ami segíti a munkájukat. Ezúton megköszönte az önkéntes tűzoltók egész éves munkáját, majd röviden ismertette a statisztikai adatokat a kivonulások tekintetében. Az állomány létszáma stabil, az önkéntes tűzoltók képzése folyamatos, a tervezett gyakorlatok megtörténtek, nem volt elmaradás.

Gmoser István képviselő megköszönte az írásos beszámolót, afelől érdeklődött, hogy a közelmúltban történt Wesselényi utcai tűzesetnél mi történt pontosan. 

Nádasdi Gergely parancsnok válaszában elmondta, hogy az esetek többségében az emberi mulasztás a tűz kiváltó oka, jelen esetben is ez történt. Nagyon fontos az öngondoskodás, hogy olyan állapotban tartsák az ingatlanukat, az udvarukat, hogy tűz tovább terjedését ne okozza. Az Országos Tűzvédelmi Szabályzatban minden pontosan megvan határozva, melyet mindenkinek tanulmányozásra ajánl.

Domonyi László polgármester megköszönte a beszámolót és további jó munkát kívánt. 

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

40/2026. sz. Képv. test. hat.
Beszámoló Kiskőrös Hivatásos Tűzoltóság 2025. évi szakmai tevékenységéről

HATÁROZAT

A Képviselő-testület a Kiskőrös Hivatásos Tűzoltóparancsnokság 2025. évi szakmai tevékenységéről szóló beszámolóját a határozat mellékletben foglaltak szerint elfogadja.

Felelős: 	polgármester
Határidő: 	azonnal


Melléklet a jegyzőkönyvhöz csatolva.






4. napirend

BESZÁMOLÓ A KISKŐRÖS VÁROSI POLGÁRŐR EGYESÜLET 2022. ÉVI TEVÉKENYSÉGÉRŐL
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Intézményirányítási menedzser

Domonyi László polgármester az előterjesztés szóbeli ismertetésére felkérte dr. Nagy Gabriella aljegyzőt.

Dr. Nagy Gabriella elmondta, hogy Kiskőrös Városi Polgárőr Egyesület és Kiskőrös Város Önkormányzata 2017-ben együttműködési megállapodást kötöttek az önkormányzat és az egyesület tevékenységének összehangolására, a település közbiztonságának javítása és a bűnüldözés elősegítése érdekében. Az együttműködési megállapodásban foglaltak szerint az egyesület minden évben beszámol tevékenységéről Kiskőrös Város Önkormányzata Képviselő-testületének. A Kiskőrös Városi Polgárőr Egyesület elnöke, Balogh István elkészítette a beszámolót. Személyi változásokat jelentettek be, Balogh István elnök a jövőben nem tudja folytatni az egyesületi munkát, köszöni a Képviselő-testület 8 évi támogatását, illetve a polgárőr társak munkáját.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

41/2026. sz. Képv. test. hat.
Beszámoló a Kiskőrös Városi Polgárőr Egyesület 2025. évi tevékenységéről

HATÁROZAT

A Képviselő-testület a Kiskőrös Városi Polgárőr Egyesület 2025. évi szakmai tevékenységéről szóló beszámolóját elfogadja.

Felelős: 	polgármester
Határidő: 	azonnal

Melléklet a jegyzőkönyvhöz csatolva.








5. napirend

BESZÁMOLÓ A „KISKŐRÖS VÁROSÉRT” ALAPÍTVÁNY KURATÓRIUMA ÉS FELÜGYELŐBIZOTTSÁGA 2025. ÉVI TEVÉKENYSÉGÉRŐL
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó:	Intézményirányítási menedzser

Domonyi László polgármester köszöntötte az ülésen Harangozóné Balogh Zsókát kuratóriumi tagot, az előterjesztés szóbeli ismertetésére felkérte dr. Nagy Gabriella aljegyzőt.

Dr. Nagy Gabriella aljegyző elmondta, hogy a „Kiskőrös Városért” Alapítványt 1991. óta tevékenykedik a városban a városért, az itt élő tehetséges fiatalokat segítve, a város kultúráját, hagyományápolását, értékeinek őrzését támogatva. Aktívan részt vesz a város életében, programokat szervez, igyekszik szépíteni a várost. Az Alapítvány alapító okirata alapján a kuratórium az Alapítvány működéséről és gazdálkodásáról évente az alapítónak köteles beszámolni. A beszámolót és a pénzügyi jelentést a Felügyelő bizottság is elfogadásra javasolja, ennek megfelelően az Alapítvány kuratóriuma 2025. évi egyszerűsített éves beszámolóját benyújtotta és a szakmai programját, illetve a felügyelő bizottság véleményét is csatolta az előterjesztés mellékletét képező anyaghoz.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

42/2026. sz. Képv. test. hat.
Beszámoló a  „Kiskőrös Városért” Alapítvány kuratóriuma és Felügyelő Bizottsága 2025. évi tevékenységéről
HATÁROZAT

A Képviselő-testület a „Kiskőrös Városért” Alapítvány Kuratóriuma és Felügyelőbizottsága 2025. évi tevékenységéről szóló beszámolóját a határozat mellékleteiben foglaltak szerint elfogadja.

Felelős:	polgármester
Határidő:	azonnal

Melléklet a jegyzőkönyvhöz csatolva.








6. napirend

A KÖZTEMETŐRŐL ÉS A TEMETKEZÉS RENDJÉRŐL SZÓLÓ ÖNKORMÁNYZATI RENDELET MÓDOSÍTÁSA
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Jegyző

Domonyi László polgármester az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy a köztemetőről és a temetkezés rendjéről szóló önkormányzati rendelet melléklete tartalmazza a díszsírhelyek, díszsírok, a katonasírok, valamint a védett sírok jegyzékét. Krámer Iván történész gyűjtő és a Helyi Evangélikus Egyházközség egyeztetésének eredményeképpen 3 díszsírhellyel bővülne a védett sírok és díszsírok jegyzéke. Istenes József Kiskőrös Díszpolgára, Petőfi kutató, a Petőfi Szülőház és Emlékmúzeum korábbi igazgatója, id. Szilágyi Sándor gimnáziumi tanár, majd igazgató-helyettes, a település díszpolgára, valamint Márk Bertalanné, aki életének nagy részét a Petőfi Szülőháznál töltötte, hiszen 1914.-től 1940.-ig őrizte és gondozta a Petőfi Szülőházat. A felsorolt személyek munkássága kiemelt jelentőséggel bír a város történetében, a felsorolt sírok gondozásáról az Önkormányzat köteles gondoskodni a továbbiakban.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 10 „igen” szavazattal az alábbi határozatot hozta:

KISKŐRÖS VÁROS ÖNKORMÁNYZATA 
KÉPVISELŐ-TESTÜLETÉNEK 
8/2026. (...) önkormányzati rendelete
a köztemetőről és a temetkezés rendjéről szóló 10/2001. (IV. 19.) önkormányzati rendelet módosításáról

[1] A rendelet módosításának célja a köztiszteletben álló személyek iránti megbecsülés jeleként azok sírjának védelem alá helyezése.
[2] Kiskőrös Város Önkormányzat Képviselő-testülete a temetőkről és a temetkezésekről szóló 1999. évi XLIII. törvény 41. § (3) bekezdésében kapott felhatalmazása alapján, a Magyarország helyi önkormányzatairól szóló 2011. évi CLXXXIX. törvény 23. § (4) bekezdés 9. pontjában és a temetőkről és a temetkezésekről szóló 1999. évi XLIII. törvény 16. §-ában, 40. §-ában, 41. § (3) bekezdésében meghatározott feladatkörében eljárva a következőket rendeli el:
1. §
A köztemetőről és a temetkezés rendjéről szóló 10/2001. (IV.19.) önkormányzati rendelet 1. melléklete helyébe az 1. melléklet lép.
2. §
Ez a rendelet a kihirdetését követő napon lép hatályba.



1. melléklet az 8/2026 . (V. 28.) önkormányzati rendelethez
„1. melléklet
DÍSZSÍRHELYEK, DÍSZSÍROK, KATONASÍROK, VÉDETT SÍROK JEGYZÉKE
1. Díszsírhelyek 1/D parcella első és második sor,
2. II. világháborúban elesett magyar katonasírok 4/2 sz. parcella,
3. II. világháborúban elesett szovjet katonasírok 6 sz. parcella,
4. Leska István sírja 1/B parcella 86. sír,
5. Kurucz Zsuzsanna sírja 5/B parcella 255. sír,
6. Szily Dániel sírja 6. parcella 401. sír,
7. Sárkány József sírja 1/A parcella 5 sz. kripta,
8. Viczián János sírja 1/C parcella 38. sír,
9. Zalai-Szalay Antal sírja 1/B parcella 97.sír,
10. Bányai János sírja 13/I. parcella 94. sír,
11. Blázy-család sírboltja 1/D parcella 8-9. sír,
12. Daray Vilmos sírboltja 1/A parcella 4. sír,
13. Dr. Fél Edit sírja 13/2/A parcella 131. sír,
14. Kiss Béla 8. parcella 123. sír,
15. M. Lábos család sírboltja 1/A parcella 7. sír,
16. Raksányi József sírja 1/B parcella 85. sír,
17. Revaló Pál sírja 1/A parcella 19. sír,
18. Safáry-család sírboltja 1/B parcella 40. sír,
19. Ugrik család sírboltja 9. parcella 263-264. sír,
20. Zostyák János (Zoltán János) sírja 13/II. parcella B12. sír,
21. 1919-es vértanúk emlékműve (13/II. AB határán szám nélkül „Vértanúk” jelöléssel)
22. Istenes József sírboltja 1/D parcella 44. sír,
23. Idősebb Szilágyi Sándor sírboltja 1/B parcella 91. sír,24. Márk Bertalanné sírboltja 1/B parcella 74. sír”


7. napirend

ÖSSZEFOGLALÓ JELENTÉS AZ ÖNKORMÁNYZAT 2025. ÉVI BELSŐ ELLENŐRZÉSÉRŐL
(Írásos előterjesztés a jegyzőkönyvhöz mellékelve.)

Előterjesztő:	Jegyző
Előadó:	Jegyző

Domonyi László polgármester az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy a vonatkozó jogszabályok értelmében a jegyző köteles belső kontrollrendszert működtetni, az tárgyévi ellenőrzési terv mindig az év utolsó ülésén kerül elfogadásra és a tárgyévre vonatkozó éves ellenőrzési jelentést a tárgy évet követően a zárszámadási rendelet elfogadásáig a képviselő-testület elé kell terjeszteni jóváhagyásra. Fontos kiemelni, hogy egy új külső szolgáltatóval dolgozott együtt az Önkormányzat az AGT AUDIT Kft.-vel. Négy ellenőrzés történt az ellenőrzési tervnek megfelelően, ez érintette a Nemzetiségi Önkormányzatokat, az Önkormányzat intézményeit, az Önkormányzat által működtetett gazdasági társaságokat, valamint a Polgármesteri Hivatalt. Az ellenőrzés során mindent rendben találtak.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

43/2026. sz. Képv. test. hat.
Összefoglaló jelentés az Önkormányzat 2025. évi belső ellenőrzéséről 

HATÁROZAT

A Képviselő-testület - a határozat mellékletét képező – Kiskőrös Város Önkormányzatánál a 2025. évi belső ellenőrzési munkaterv alapján lefolytatott belső ellenőrzésekről szóló éves összefoglaló ellenőrzési jelentést jóváhagyja.

Felelős: 	jegyző
Határidő: 	azonnal


Mellékletek a jegyzőkönyvhöz csatolva.


8. napirend

BESZÁMOLÓ KISKŐRÖS VÁROS 2025. ÉVI KÖLTSÉGVETÉSÉNEK TELJESÍTÉSÉRŐL
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Pénzügyi osztályvezető

Domonyi László polgármester az előterjesztés szóbeli ismertetésére felkérte Molnár Éva pénzügyi osztályvezetőt.

Molnár Éva pénzügyi osztályvezető elmondta, hogy az államháztartásról szóló törvény rendelkezési értelmében az Önkormányzat vagyoni, pénzügyi helyzetéről zárszámadást kell készíteni, ezt a Képviselő-testület elé kell terjeszteni és a rendeletet hatályba kell léptetni május 31. napjáig. A zárszámadás tartalmazza a 2025. évi eredeti költségvetés eredeti előirányzatait, az utolsó módosítás előirányzatait, illetve a teljesítést. 16,3 milliárd forint az összes teljesített bevétel, ennek 24 %-a 4,4 milliárd forint a költségvetési bevétel, ez a tényleges működés. A költségvetési bevételek nagy része működési területen folyt be, ez 91 %, a működési bevételek nagy része 38 %-a az adóbevételek, ez 1, 65 milliárd forint, az iparűzési adó 112 millióval teljesült túl a 2024. évihez képest. A költségvetési működési bevételek másik nagy része 37 %-a 1,62 milliárd forint az állami támogatás. A felhalmozási terület a költségvetési bevételek 9 %-a, ebből 180 millió vármegyei támogatás, 64 millió forint kamerarendszer kiépítésére, illetve 37 millió forint folyt be pumpapálya építésére. A költségvetési kiadások összege szintén 4,4 milliárd forint, az összes kiadás 15,6 milliárd forint, mely két területre oszlik, finanszírozási és költségvetési kiadásra. A költségvetési kiadásoknál is a működési terület a jelentősebb, a 89 %-a itt realizálódott, a legnagyobb mértékben a személyi jellegű kifizetések és a járulékok teljesültek, ennek összege 1,5 milliárd forint, mely a költségvetési kiadások 33 %-a. A másik nagy terület a dologi kiadások, ez 1,2 milliárd forintban teljesült. Itt kiemelendő, hogy 383 millió forintot fordítottunk gyermekétkeztetésre, 193 millió forint dologi kiadás teljesült az intézményeknél, 149 millió forintot fordítottunk rendezvényekre, közművelődésre, illetve 145 millió forintot az önkormányzati vagyon hasznosítására, üzemeltetésére, közüzemi kiadásokra. A pénzmaradvány 658 millió forint.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Barkóczi László képviselő megköszönte a Pénzügyi osztály egész éves munkáját és a nagyon részletes beszámolót. Beszélt az iparűzési adóról, a magánszemélyek kommunális adójáról és az idegenforgalmi adóról, melyek a bevételek nagy részét jelentik és közvetlenül érintik a város lakóit. Megköszönte a kiskőrösi vállalkozásoknak, hogy komolyan veszik az iparűzési adó befizetését. 

További kérdés, hozzászólás nem volt, a polgármester szavazásra bocsátotta a rendelet-tervezetet.

A Képviselő-testület 10 „igen” szavazattal az alábbi rendeletet alkotta:

KISKŐRÖS VÁROS ÖNKORMÁNYZATA
KÉPVISELŐ-TESTÜLETÉNEK
9/2026. (...) önkormányzati rendelete
az Önkormányzat 2025. évi zárszámadásáról

[1] A rendelet megalkotásának célja, hogy az Önkormányzat 2024. évi gazdálkodásáról záró számadást adjon.
[2] Kiskőrös Város Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendelete 30. § (5) bekezdésének b) pontjában biztosított véleményezési jogkörében eljáró Ügyrendi és Összeférhetetlenségi Bizottság, Pénzügyi Bizottság, Kulturális, Turisztikai és Sport Bizottság, Társadalompolitikai Bizottság, Költségvetési, Ipari, Mezőgazdasági és Klímapolitikai Bizottság véleményének kikérésével a következőket rendeli el:
Rendelet hatálya
1. §
A rendelet hatálya kiterjed Kiskőrös Város Önkormányzata, valamint az önkormányzat irányítása alá tartozó költségvetési szervekre.
Főösszegek, teljesítések
2. §
(1) A Képviselő-testület Kiskőrös Város Önkormányzata 2025. évi zárszámadását
a)	4.367.776.480 forint teljesített költségvetési bevétellel
b)	11.896.721.597 forint finanszírozási bevétellel
c)	4.400.941.289 forint teljesített költségvetési kiadással
d)	11.205.752.926 forint finanszírozási kiadással
e)	657.803.862 forint maradvánnyal
állapítja meg.
(2) A Képviselő-testület az előirányzat-felhasználási terv teljesítését az 1. mellékletben, a költségvetés végrehajtásának összevont mérlegét a 2. mellékletben, a részletes bevételeit a 3. mellékletben, az önkormányzat által irányított költségvetési szervek bevételeit a 4. mellékletben foglaltak szerint állapítja meg.
Kiadási előirányzatok
3. §
(1) A Képviselő-testület a költségvetési kiadások teljesítését a finanszírozási kiadásokkal együtt 15.606.694.215 Ft-ban állapítja meg, az 5. melléklet szerinti részletezésben.
(2) A Képviselő-testület a felhalmozási célú kiadási előirányzatok teljesítését feladatonkénti és célonkénti bontásban 552.918.275 Ft-ban állapítja meg, a 6. melléklet szerinti részletezésben.
(3) A Képviselő-testület az Európai Uniós forrás bevonásával tervezett beruházásokat a 8. melléklet szerinti részletezéssel állapítja meg.
(4) A Képviselő-testület a Környezetvédelmi Alap felhasználását - a mindenkor hatályos Környezetvédelmi Alap létrehozásáról szóló önkormányzati rendeletnek megfelelően - a 10. melléklet B.) pontja alapján fogadja el.
Pénzmaradvány jóváhagyása
4. §
(1) A Képviselő-testület a 2025. évi maradványát 657.803.862 Ft összeggel, a 11. mellékletben foglaltak szerint, felosztását pedig a 12. mellékletben foglaltak szerint állapítja meg.
(2) A Képviselő-testület a 2025. évi céltartalékok célonkénti maradványát a 7. mellékletben foglaltak szerint állapítja meg.
Egyszerűsített beszámoló
5. §
A Képviselő-testület az Önkormányzat 2025. december 31-i állapot szerinti
a)	mérlegét a 14. mellékletben – előző időszak adatait a 20. mellékletben, az azt megelőző év tényadatait a 13. mellékletben
b)	eredménykimutatását a 18. mellékletben – az előző időszak adatait a 17. mellékletben
c)	maradványkimutatás a 11. mellékletben
foglaltaknak megfelelően fogadja el.
Vagyonkimutatás
6. §
A Képviselő-testület az Önkormányzat
a)	vagyonkimutatását a 13. mellékletben, 14. mellékletben, 15. mellékletben és 16. mellékletben
b)	az eszközök értékvesztésének alakulását a 19. mellékletben
foglaltak szerint fogadja el.
Követelések, kötelezettségek
7. §
A Képviselő-testület
a)	az Önkormányzat többéves kihatással járó döntések számszerűsítését, évenkénti bontásban, szöveges indoklással a 9. mellékletben,
b)	a Magyarország gazdasági stabilitásáról szóló 2011. évi CXCIV. törvény 8. § (2) bekezdése szerinti adósságot keletkeztető ügyleteket és kezességvállalásokat, valamint saját bevételeket a 9. mellékletben,
c)	az Önkormányzat adósságot keletkeztető fejlesztési céljait a 10. melléklet A.) pontjában
foglaltaknak megfelelően fogadja el.

Záró rendelkezés
8. §
Ez a rendelet a kihirdetését követő napon lép hatályba.

Mellékletek a jegyzőkönyvhöz csatolva.




9. napirend
ALAPÍTÓI HATÁSKÖRÖK GYAKORLÁSA A KŐRÖSKOM NONPROFIT KFT.-NÉL, A KFT. 2025. ÉVRE VONATKOZÓ SZÁMVITELI TÖRVÉNY SZERINTI BESZÁMOLÓJÁNAK, ÉS 2026. ÉVRE VONATKOZÓ PÉNZÜGYI TERVÉNEK ELFOGADÁSA
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Pénzügyi osztályvezető 

Domonyi László polgármester köszöntötte az ülésen Szabó István ügyvezetőt, az előterjesztés szóbeli ismertetésére felkérte Molnár Éva pénzügyi osztályvezetőt.

Molnár Éva pénzügyi osztályvezető elmondta, hogy a KŐRÖSKOM Kft. 100 %-ban önkormányzati tulajdonú Kft, így a beszámoló elfogadása a képviselő-testület hatásköre. A legfőbb szerv az alapító, így az alapító hatáskörébe tartozik a beszámoló elfogadása. A cég benyújtotta a mérleget, az eredménykimutatást, a kiegészítő mellékletet, illetve a könyvvizsgálói jelentést. Az ügyvezető elkészítette a 2026-os évre vonatkozó üzleti tervet, illetve a 2026. évi prémiumfeltételek is meghatározásra kerülnek.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Szabó István ügyvezető megköszönte a könyvvizsgálónak a közös munkát, elmondta, hogy a KŐRÖSKOM Kft. az elmúlt évben csökkentette a nettó árbevételét, melynek oka a hulladékszállítás egységáras elszámolása, melyek csökkentésre kerültek, így bevételkiesés jelentkezett, valamint az elmúlt évben az építőipari tevékenységben is valamennyi visszaesés tapasztalható. Ezek ellenére mind az anyagi, mind a személyi jellegű ráfordításokon komoly megtakarításokat tudtak végezni, az adózott eredmény meghaladta a 15 millió forintot. Véleménye szerint a vállalkozás gazdaságos működése is biztosított a jövőben, bízik benne, hogy az építő ipari tevékenység is a régi irányba mozdul majd el a jövőben. A létszámokat megtartották átcsoportosításokkal, leépítésekre az árbevétel csökkenés miatt nem volt szükség. A 2026. évi üzleti tervben a hulladékszállítási egységárak biztosítottak, a piacüzemeltetés nagyságrendileg a tavalyi árakon működik tovább, várhatóan hasonló bevételekre számítanak. Az építőipari tevékenységben még vannak bizonytalan ajánlatok, a korábbi évekhez hasonlóan kalkulálnak az árbevétel vonatkozásában. A tavalyi évben beszerzésre került egy gumikerekes forgókotró, az idei évben a tehergépkocsi park fejlesztése a cél.

Kudron Tamás képviselő, mint a Felügyelő Bizottság tagja elmondta, hogy a Felügyelő Bizottság szintén a határozat-tervezet elfogadását javasolta.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

44/2026. sz. Képv. test. hat.
Alapítói hatáskörök gyakorlása a Kőröskom Nonprofit Kft.-nél, a Kft. 2025. évre vonatkozó számviteli törvény szerinti beszámolójának, és 2026. évre vonatkozó pénzügyi tervének elfogadása

HATÁROZAT

[bookmark: __DdeLink__319_1003739175]A Képviselő-testület az önkormányzat kizárólagos tulajdonában lévő KŐRÖSKOM Nonprofit Kft. tulajdonosi jogait gyakorló hatáskörében:

1. a KŐRÖSKOM Nonprofit Kft. 2025. üzleti évre vonatkozó egyszerűsített éves beszámolóját (mérlegét, eredménykimutatását és kiegészítő mellékletét) - figyelemmel a Felügyelő Bizottság és a Könyvvizsgáló jelentésére is- a határozat 1. sz. melléklete szerinti tartalommal jóváhagyja. 

2. a KŐRÖSKOM Nonprofit Kft. ügyvezetőjének a 2026. évre benyújtott üzleti tervét a határozat 2. sz. melléklete szerinti tartalommal elfogadja.

3. a KŐRÖSKOM Nonprofit Kft. ügyvezetőjének 2026. évi prémiumfeltételei és a feltételek teljesítése esetére a prémium éves személyi alapbérben kifejezett százalékos mértékét a határozat 3. sz. mellékletében foglaltak szerint határozza meg.


Felelős:	polgármester
		ügyvezető
Határidő:	2026. értelemszerűen

Mellékletek a jegyzőkönyvhöz csatolva.

















10. napirend
ALAPÍTÓI HATÁSKÖRÖK GYAKORLÁSA A KŐRÖSSZOLG NONPROFIT KFT.-NÉL, A KFT. 2025. ÉVRE VONATKOZÓ SZÁMVITELI TÖRVÉNY SZERINTI BESZÁMOLÓJÁNAK, ÉS 2026. ÉVRE VONATKOZÓ PÉNZÜGYI TERVÉNEK ELFOGADÁSA
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Pénzügyi osztályvezető 

Domonyi László polgármester az előterjesztés szóbeli ismertetésére felkérte Molnár Éva pénzügyi osztályvezetőt.

Molnár Éva pénzügyi osztályvezető elmondta, hogy a KŐRÖSSZOLG Kft. szintén 100 %-ban önkormányzati tulajdonú Kft., így a legfőbb szerv, az alapító dönt a beszámoló elfogadásáról. A cég benyújtotta a mérleget, az eredménykimutatást és a kiegészítő mellékletet, a könyvvizsgálói jelentés. Az ügyvezető elkészítette a 2026-os évre vonatkozó üzleti tervet.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Szabó István ügyvezető szóbeli kiegészítésként elmondta, hogy nagymértékű változás a mérlegadatokban nem tapasztalható, KŐRÖSSZOLG Kft. a tevékenységét támogatási szerződések alapján végzi, a bevételének nagy részét ez teszi ki, valamint ezek kiegészülnek apróbb üzleti tevékenységekkel. A létszám nem változott, az üzleti terv tekintetében elmondta, hogy a támogatási szerződés határozza meg azt, a kalkuláció hasonlít a korábbi évhez. Megköszönte a kollégáknak a felelősségteljes munkát.

Barkóczi László képviselő, kiemelte, hogy a legutóbbi rendezvényen a rossz időjárás ellenére gyorsan reagáltak és megoldották a helyzetet, minden rendezvényen naprakészek és precízen végzik a feladataikat.

Pohankovics András képviselő pozitív változást lát az ügyek megoldásának gyorsaságában, amióta Gmoser István alpolgármester vezetésével működik a városüzemeltetés.

Kudron Tamás képviselő, mint a Felügyelő Bizottság tagja elmondta, hogy a Felügyelő Bizottság szintén a határozat-tervezet elfogadását javasolta.

[bookmark: _Hlk199417891]További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

45/2026. sz. Képv. test. hat.
Alapítói hatáskörök gyakorlása a Kőrösszolg Nonprofit Kft.-nél, a Kft. 2025. évre vonatkozó számviteli törvény szerinti beszámolójának, és 2026. évre vonatkozó pénzügyi tervének elfogadása




HATÁROZAT

A Képviselő-testület az önkormányzat kizárólagos tulajdonában lévő KŐRÖSSZOLG Nonprofit Kft. tulajdonosi jogait gyakorló hatáskörében:

1. a KŐRÖSSZOLG Nonprofit Kft. 2025. üzleti évre vonatkozó egyszerűsített éves beszámolóját (mérlegét, eredménykimutatását, kiegészítő mellékletét és közhasznúsági mellékletét) -figyelemmel a Felügyelő Bizottság és a Könyvvizsgáló jelentésére is - a határozat 1. sz. melléklete szerinti tartalommal jóváhagyja. 

2. a KŐRÖSSZOLG Nonprofit Kft. ügyvezetőjének a 2026. évre benyújtott üzleti tervét a határozat 2. sz. melléklete szerinti tartalommal elfogadja.

Felelős:	polgármester
		ügyvezető 
Határidő:	2026. értelemszerűen

Mellékletek a jegyzőkönyvhöz csatolva. 



11. napirend

ALAPÍTÓI HATÁSKÖRÖK GYAKORLÁSA A KUNSÁG-MÉDIA NONPROFIT KFT.-NÉL, A KFT. 2025. ÉVRE VONATKOZÓ SZÁMVITELI TÖRVÉNY SZERINTI BESZÁMOLÓJÁNAK, ÉS 2026. ÉVRE VONATKOZÓ PÉNZÜGYI TERVÉNEK ELFOGADÁSA 
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Pénzügyi osztályvezető 

Domonyi László polgármester az előterjesztés szóbeli ismertetésére felkérte Molnár Éva pénzügyi osztályvezetőt.

Molnár Éva pénzügyi osztályvezető elmondta, hogy a Kunság-Média Nonprofit Kft. szintén 100 %-ban önkormányzati tulajdonú Kft., így a legfőbb szerv, az alapító dönt a beszámoló elfogadásáról. A cég benyújtotta a mérleget, az eredménykimutatást és a kiegészítő mellékletet. Az ügyvezető elkészített a 2026-os évre az üzleti tervét. Kiemelte, hogy az adózott eredménye 15,7 millió forint volt a Kft.-nek a 2025-ös évben.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

dr. Turán Csaba jegyző elmondta, hogy a Felügyelő Bizottság szintén a határozat-tervezet elfogadását javasolta.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

46/2026. sz. Képv. test. hat.
Alapítói hatáskörök gyakorlása a Kunság-Média Nonprofit Kft.-nél, a Kft. 2025. évre vonatkozó számviteli törvény szerinti beszámolójának, és 2026. évre vonatkozó pénzügyi tervének elfogadása

HATÁROZAT

A Képviselő-testület az önkormányzat kizárólagos tulajdonában lévő Kunság-Média Nonprofit Kft. tulajdonosi jogait gyakorló hatáskörében:

1. a Kunság-Média Nonprofit Kft. 2025. üzleti évre vonatkozó egyszerűsített éves beszámolóját (mérlegét, eredménykimutatását, kiegészítő mellékletét) - figyelemmel a Felügyelő Bizottság és a Könyvvizsgáló jelentésére is - a határozat 1. sz. melléklete szerinti tartalommal jóváhagyja. 

2. a Kunság-Média Nonprofit Kft. ügyvezetőjének a 2026. évre benyújtott üzleti tervét a határozat 2. sz. melléklete szerinti tartalommal elfogadja.

Felelős:	polgármester
		ügyvezető 
Határidő:	2026. értelemszerűen


Mellékletek a jegyzőkönyvhöz csatolva. 



12. napirend

DÖNTÉS BESZERZÉSI ELJÁRÁS LEZÁRÁSÁRÓL FOLYÓSZÁMLAHITEL-KERET BIZTOSÍTÁSA ÉS SZÁMLAVEZETŐ PÉNZINTÉZET KIVÁLASZTÁSA TÁRGYÁBAN
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Pénzügyi osztályvezető 

Domonyi László polgármester az előterjesztés szóbeli ismertetésére felkérte Molnár Éva pénzügyi osztályvezetőt.

Molnár Éva pénzügyi osztályvezető elmondta, hogy az önkormányzat jelenlegi számlavezetőjével, a K&H Bankkal határozott időre került a szerződés megkötésre, mely 2026. június 30. napján lejár. 2026. márciusában a képviselő-testületi döntésnek megfelelően beszerzési eljárás került megindításra, a négy helyben és fiókkal rendelkező bank került megkeresésre ajánlattételi felhívásra. Mindenkinek beérkezett az ajánlata, a bíráló bizottság az ajánlatokat felülvizsgálta, és az ő javaslatukra került a határozat-tervezet megfogalmazásra, a legkedvezőbb ajánlatot a K&H Bank adta.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

47/2026. sz. Képv. test. hat.
Döntés beszerzési eljárás lezárásáról folyószámlahitel-keret biztosítása és számlavezető pénzintézet kiválasztása tárgyában 

HATÁROZAT
A Képviselő-testület

1. megállapítja, hogy Kiskőrös Város Önkormányzata által a „Folyószámlahitel-keret biztosítása és számlavezető pénzintézet kiválasztása” tárgyú beszerzési eljárásban -  elfogadva a bírálati jegyzőkönyvben foglaltakat - az ajánlattételi felhívásnak és a bírálati szempontoknak megfelelően a K&H Bank Zrt. ( 1095 Budapest, Lechner Ödön fasor 9.), az OTP Bank Nyrt. (6720 Szeged, Takaréktár utca 7.), az MBH Bank Nyrt. (1117 Budapest, Magyar Tudósok krt. 9. G ép.) és a Raiffeisen Bank Zrt. ( 1133 Budapest, Váci út 116-118.) érvényes ajánlatot nyújtott be. 

2. az eljárás eredményeként megállapítja, hogy – a legkedvezőbb ajánlatot tevő - K&H Bank Zrt. (1095 Budapest, Lechner Ödön fasor 9.) az eljárás nyertese.
A második legkedvezőbb ajánlatot az OTP Bank Nyrt. (6720 Szeged, Takaréktár utca 7.) ajánlattevő nyújtotta be.

3. egyetért azzal, hogy a K&H Bank Zrt.-vel (1095 Budapest, Lechner Ödön fasor 9.) 3 éves határozott időtartamra - 2026.07.01. napjától – 2030. 06.30. napjáig- a bankszámlaszerződések megkötésre kerüljenek a határozat 1. sz. melléklete szerinti tartalommal 

4. egyetértek azzal, hogy a K&H Bank Zrt.-vel (1095 Budapest, Lechner Ödön fasor 9.) 250 000 000 HUF– azaz kettőszázötven millió forint – keretösszegű folyószámlahitel szerződés kerüljön megkötésre a határozat 2. sz. melléklete szerinti tartalommal. 

5. felhatalmazza a Polgármestert a 3. és 4. pontokban meghatározott szerződések aláírására és a szükséges intézkedések megtételére.

Felelős: 	polgármester
Határidő: 	2026. június 30.


Mellékletek a jegyzőkönyvhöz csatolva. 

Domonyi László polgármester 20 perc szünetet rendelt el.




13. napirend

ÁTFOGÓ ÉRTÉKELÉS AZ ÖNKORMÁNYZAT GYERMEKJÓLÉTI ÉS GYERMEKVÉDELMI FELADATAINAK ELLÁTÁSÁRÓL
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Közigazgatási osztályvezető

Domonyi László polgármester az előterjesztés szóbeli ismertetésére felkérte Aszódiné Nedró Éva közigazgatási osztályvezetőt.

Aszódiné Nedró Éva közigazgatási osztályvezető elmondta, hogy a gyermekek védelméről és a gyámügyi igazgatásról szóló törvény szerint minden évben átfogó értékelést kell készíteni a gyermekjóléti és gyermekvédelmi feladatainak ellátásáról a jogszabályban meghatározott tartalmi követelményeknek megfelelően. Az átfogó értékelés része a település demográfiai adatai, az Önkormányzat által nyújtott pénzbeli és természetbeni ellátások, a személyes gondoskodást nyújtó ellátások, valamint a gyermekek napközbeni ellátásnak bemutatása. 2025. évben 81 gyermek született, 29 gyermekkel kevesebb az előző évhez képest, az állandó népesség szám pedig 72 fővel csökkent. 129 gyermek részesült rendszeres gyermekvédelmi kedvezményben, havonta átlagosan 837 gyermeknek biztosítja az Önkormányzat a gyermekétkeztetést. Bölcsődében 62 férőhelyen, a Kiskőrösi Óvodák 4 tagóvodájában 337 gyermek számára biztosította az Önkormányzat az ellátást. A városban család és gyermekjóléti szolgálat, valamint család és gyermekjóléti központ is működik, az éves tevékenységükről szóló beszámoló az átfogó értékelés része.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

48/2026. sz. Képv. test. hat.
Átfogó értékelés az Önkormányzat gyermekjóléti és gyermekvédelmi feladatainak ellátásáról 

HATÁROZAT

A Képviselő-testület az önkormányzat 2025. évi gyermekjóléti és gyermekvédelmi feladatainak ellátásáról szóló átfogó értékelést a határozat mellékletében foglaltak szerint elfogadja.

Felelős:	polgármester
Határidő:	2026. május 31.





14. napirend

AZ 1. SZÁMÚ FELNŐTT FOGORVOSI KÖRZET MŰKÖDTETÉSÉRE MEGKÖTÖTT 2118-6/2021. SZÁMÚ FELADAT-ELLÁTÁSI SZERZŐDÉS MÓDOSÍTÁSA
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Közigazgatási osztályvezető

Domonyi László polgármester az előterjesztés szóbeli ismertetésére felkérte Aszódiné Nedró Éva közigazgatási osztályvezetőt.

Aszódiné Nedró Éva közigazgatási osztályvezető elmondta, hogy az egészségügyi szolgáltatások Egészségbiztosítási Alapból történő finanszírozásának részletes szabályairól szóló Korm. rendelet szerint az alapellátási-fogászati ellátás heti 30 óra rendelési idővel finanszírozható, ha a területhez tartozó lakosság száma felnőtt szolgálatnál a 4000 főt eléri vagy meghaladja. A rendelési idő az ellátandó lakosok számával arányosan változik a kisebb fogorvosi szolgálat esetén. A 2025. december 31-i állapot szerint a kiskőrösi 1. számú felnőtt fogorvosi körzetben a lakosságszám 4000 fő alá csökkent, 3962 fő lett, ezért a NEAK levélben értesítette a fogorvosi szolgáltatót arról, hogy 2026. június 1-ei hatállyal a jegyző által lejelentett lakosságszám figyelembevételével módosításra kerül a fogászati finanszírozási szerződése, heti 30 óráról heti 29,5 órára változik. dr. Herczeg László 2026. május 11. napján beadványában kérte a feladat-ellátási szerződésben rögzített rendelési idő megváltoztatását.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

49/2026. sz. Képv. test. hat.
Az 1. számú felnőtt fogorvosi körzet működtetésére megkötött 2118-6/2021. számú feladat-ellátási szerződés módosítása

HATÁROZAT

A Képviselő-testület felhatalmazza a polgármestert az 1. számú felnőtt fogorvosi körzet fogorvosi feladatainak ellátására 2021. június 1. napján Kiskőrös Város Önkormányzata és Dr. Herczeg László egyéni vállalkozó fogorvos között megkötött 2118-6/2021. számú feladat-ellátási szerződés határozat melléklete szerinti módosításának és a módosításokkal egységes szerkezetbe foglalt feladat-ellátási szerződésnek az aláírására. 


Felelős: 	polgármester
Határidő:	azonnal

Melléklet a 49/2026. sz. Képv.testületi határozathoz
FELADAT-ELLÁTÁSI SZERZŐDÉS III. SZÁMÚ MÓDOSÍTÁSA
amely létrejött egyrészről Kiskőrös Város Önkormányzata (székhelye: 6200 Kiskőrös, Petőfi tér 1., törzsszáma: 724782, statisztikai számjele: 15724784-8411-321-03) képviseletében Domonyi László polgármester (továbbiakban: Önkormányzat),

másrészről dr. Herczeg László egyéni vállalkozó (székhely: 6200 Kiskőrös, Árpád utca 8. nyilvántartási száma: 5757001, adószám:44133247-1-23, született: Szeged III., 1968. január 29. anyja neve: Szabó Mária,  működési nyilvántartási száma: 51532), személyes ellátásra kötelezett fogszakorvos (a továbbiakban: Egészségügyi szolgáltató)  között a felnőtt fogorvosi feladatok ellátása tárgyában alulírott helyen és időben az alábbi feltételek mellett:
Kiskőrös Város Önkormányzata és dr. Herczeg László egyéni vállalkozó között Kiskőrös Város Polgármestere 28/2021.(III.8.) számú polgármesteri határozatával 2021. június 1. napján létrejött 2118-6/2021. számú és Kiskőrös Város Képviselő-testülete 81/2023. számú Képviselő-testületi határozatával 2023. július 4. napjával és 34/2026.számú Képviselő-testületi határozatával 2026. május 1. napjával módosított feladat-ellátási szerződést a felek közös megegyezéssel az alábbiak szerint módosítják: 

1. A szerződés 19. pontjának helyébe 2026. június 1. napjával az alábbi rendelkezés lép: 

           „19.   Hétfő:            8-14:30 óra
        Kedd:             8-14 óra
        Szerda:           8-14:30 óra
       Csütörtök:       8-13:30 óra
       Péntek:            8.00-13.00 óra”       
2. Szerződő Felek megállapítják, hogy a feladat-ellátási szerződés jelen szerződés által nem szabályozott rendelkezései változatlan tartalommal és formában, hatályukban fennállnak. 

3. Jelen szerződésben nem szabályozott kérdésekben a hatályos egészségügyi, társadalombiztosítási jogszabályok, valamint a Polgári Törvénykönyvről szóló 2013. évi V. törvény és az egyéb vonatkozó jogszabályok az irányadók.

4. Szerződő felek jelen szerződésből eredő jogviták esetén a hatáskörtől függően a Kiskőrösi Járásbíróság kizárólagos illetékességét kötik ki.

5. Jelen szerződés 4 eredeti példányban készült és azt a Szerződő felek elolvasás és értelmezés után, mint akaratukkal mindenben megegyezőt jóváhagyólag aláírták. 

Kiskőrös, 2026……….
____________________________                                       __________________________                                                         Domonyi László                                                                                       Dr. Herczeg László           
polgármester                                                                                            egyéni vállalkozó, fogszakorvos

Ellenjegyzem:
                    ____________________________
                        Dr. Turán Csaba
                        jegyző



15. napirend

PÁLYÁZAT BENYÚJTÁSA „KAP-RD42A-1-26 KÓDSZÁMÚ, VIDÉKI INFRASTURKTÚRA FEJLESZTÉS ZÁRTKERTI TERÜLETEKEN CÍMŰ PÁLYÁZATI KIÍRÁSRA

(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Pályázati és koordinációs csoportvezető

Domonyi László polgármester elmondta, hogy a határozat-tervezetben javítás került eszközlésre, mely kiosztásra került a képviselők részére, az előterjesztés szóbeli ismertetésére felkérte dr. Turán Csaba jegyzőt.

[bookmark: _Hlk229990275]Turán Csaba jegyző elmondta, hogy a pályázati felhívás lehetőséget biztosít arra, hogy Kiskőrös városa közútfejlesztést valósítson meg a zárt kertek megközelítését szolgáló szilárd útburkolattal nem rendelkező helyi közút stabilitásának, alépítményeinek kialakításának, valamint szilárd burkolattal történő ellátásának megvalósításához, melyhez csapadékvízelvezető árok is tartozik. A pályázat összköltsége 52.000.000,- forint, helyszíne az Erdőtelki út mellett található zárt kertek melletti, 18056, 18070, illetve 18017 hrsz. alatti földutak. 5 % önerő szükséges a pályázat benyújtásához, ez azt jelenti, hogy 2.631.579,- Ft összeget szükséges biztosítani saját költségvetésből. A pályázat előkészítéséhez 3.500.000,- Ft saját forrás bevonása is szükséges. 

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Gmoser István képviselő tájékoztatta a lakosságot, hogy az Erdőtelki útról a híd után jobbra kanyarodva párhuzamosan található az érintett útszakasz, véleménye szerint ez volt a legjobb választás, mert itt laknak a legtöbben.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

50/2026. sz. Képv. test. hat.
Pályázat benyújtása „KAP-RD42a-1-26 kódszámú, vidéki infrastruktúra fejlesztés zártkerti területeken című pályázati kiírásra

HATÁROZAT

A Képviselő-testület:

1. egyetért a maximum bruttó 52.631.579,-Ft összköltségű Kiskőrös 18056, 18070, illetve 18017 hrsz. alatti földutak szilárd burkolattal történő ellátása beruházás megvalósításával.
2. egyetért azzal, hogy a beruházás megvalósítása érdekében az Önkormányzat pályázatot nyújtson be, a KAP-RD42a-1-26 kódszámú „Vidéki infrastruktúra fejlesztés zártkerti területeken” című pályázati kiírás keretében – maximum bruttó 50 millió forint összegű, 95 %-os támogatási intenzitású vissza nem térítendő pályázati forrás elnyerésére.
3. egyetért azzal, hogy a beruházás megvalósítása érdekében az Önkormányzat saját forrásként 2.631.579,- Ft -ot biztosítson.
4. a projekt előkészítéséhez szükséges – visszaigényelhető – 3.500.000,-Ft összegét a város 2026. évi költségvetésének terhére megelőlegezi.
5. felkéri polgármestert, hogy a Város 2026. évi költségvetéséről szóló rendelet soron következő módosítását a fentiek figyelembevételével terjessze elő. 
6. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, valamint nyertes pályázat esetén a Támogatási szerződés aláírására is.

Felelős: 	polgármester
Határidő: 	folyamatos





16. napirend

A 3768 HRSZ-ON NYILVÁNTARTOTT, KIVETT KÖZTERÜLET MEGHATÁROZOTT TERÜLETRÉSZÉNEK TULAJDONJOG ÁTRUHÁZÁSA ADÁSVÉTEL ÚTJÁN
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy a Pásztor Gyula és Pásztor-Markella Eszter kérelmet nyújtott be, Kiskőrös Város Önkormányzata képező 3768 hrsz-ú, a Klapka és a József A. u. kereszteződésében lévő ingatlan területéből meghatározott területrész megvásárlása érdekében. A telekalakítás eredményeképpen 266 m2 területrész olvad be a kérelmezők tulajdonát képező szomszédos ingatlan területébe. Ezt a területrész Képviselő-testület a 89/2025. számú határozatával forgalomképes üzleti vagyonná átminősítette. Az ingatlanforgalmi szakértő az ingatlanrész forgalmi értékét 4.000.000,- Ft/m2 összegben állapította meg.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

51/2026. sz. Képv. test. hat.
A 3768 hrsz-on nyilvántartott, kivett közterület meghatározott területrészének tulajdonjog átruházása adásvétel útján

HATÁROZAT

A Képviselő-testület

1. hozzájárul Kiskőrös Város Önkormányzata tulajdonát képező Kiskőrös belterület 3768 hrsz-on nyilvántartott kivett közterület (József A. út 34.) megnevezésű ingatlan területéből 266 m2 területrész Pásztor Gyula és Pásztor Markella Eszter részére történő értékesítéséhez 4.000.000,-Ft, azaz: Négymillió forint értékben, a határozat mellékletét képező telekalakítási szerződésben foglalt feltételekkel.
2. felhatalmazza polgármestert a határozat mellékletét képező telekalakítási szerződés aláírására, továbbá az adásvétellel kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.

Felelős:	polgármester
Határidő:	azonnal

Melléklet az 51/2026. számú Képviselő-testületi határozathoz

 Ingatlan telekalakítási szerződés

amely létrejött egyrészről DOMONYI LÁSZLÓ MIHÁLY polgármester által képviselt KISKŐRÖS VÁROS ÖNKORMÁNYZATA (székhelye: 6200 Kiskőrös, Petőfi Sándor tér 1., adószáma: 15724784-2-03, KSH Statisztikai számjele: 15724784-8411-321-03, törzskönyvi azonosító száma: 724782), mint I. számú Telekalakító Fél
másrészről
PÁSZTOR GYULA
(születési név: Pásztor Gyula, születési hely, idő (év, hó, nap): Kiskunhalas, 1987.03.17., anyja neve: Molnár Judit Katalin, adóazonosító jel: 8439040652, személyi azonosító jel: 1-870317-4213, magyar állampolgár) 6237 Kecel, III. Körzet tanya 210. szám alatti lakos, mint II. számú Telekalakító Fél, valamint 
PÁSZTOR-MARKELLA ESZTER (születési neve: Markella Eszter, születési hely, idő: Kalocsa, 1990.10.06., an: Tóth Edit, személyi azonosító jele: 2-901006-0978, adóazonosító jele: 8452030215, magyar állampolgár) 6237 Kecel, III. körzet tanya 210. (tartózkodási hely: 6200 Kiskőrös, József Attila utca 36.) szám alatti lakos, mint III. számú Telekalakító Fél – továbbiakban együttesen: Szerződő Felek - között az alábbi feltételekkel:

     1.) Az ingatlan – nyilvántartás jelenlegi adatai szerint I. számú Telekalakító Fél 1/1 arányú tulajdonát képezi a 
          A./ Kiskőrös belterület 3768 hrsz. alatti, közigazgatásilag 6200 Kiskőrös, József Attila utca 34. szám alatt felvett, 433 m2 területű, kivett közterület megjelölésű ingatlan, valamint II. számú Telekalakító Fél és III. számú Telekalakító Fél 1/2-1/2 arányú tulajdonát képezi
          B./ Kiskőrös belterület 3769/2 hrsz. alatti, 493 m2 területű, kivett beépítetlen terület megjelölésű ingatlan.
          Felek szavatolják a fent körülírt ingatlanaik per,- teher és igénymentességét.

         2.) Felek a jelen szerződés 1. pontjában körülírt ingatlanok vonatkozásában a jelen szerződés elválaszthatatlan mellékletét képező, s Kiskőrösön, 2026. március 12. napján 9/2026 munkaszám alatt - kelt változási vázrajz alapján vázrajznak megfelelően telekalakítás jogcímén az alábbi területű és tulajdoni állású ingatlant hozzák létre:
         C./ Kiskőrös belterület 3768 hrsz. alatti, összesen 167 m2 területű, közigazgatásilag 6200 Kiskőrös, József Attila utca 34. szám alatt felvett, kivett közterület megjelölésű ingatlant I. számú Telekalakító Fél 1/1 arányú tulajdonjogával, valamint a 
          D./ Kiskőrös belterület 3769/2 hrsz-ú, 759 m2 területű, kivett beépítetlen terület megjelölésű ingatlant II. számú Telekalakító Fél és III. számú Telekalakító Fél 1/2-1/2 arányú tulajdonjogával

         3.) Szerződő Felek rögzítik, hogy a II. számú Telekalakító Fél és III. számú Telekalakító Fél javára a 2. pont D./ alpont alatti ingatlanban jelentkező többlettulajdoni illetőség kompenzálására az I. számú Fél javára 4.000.000.- (négymillió) Ft. összeg megváltási árat kötelesek megfizetni. Felek rögzítik, hogy a megváltási árat a II. számú Telekalakító Fél és III. számú Telekalakító Fél a jelen szerződés aláírásától számított 3 banki napon belül az I. számú Telekalakító Félnek a K&H Bank Zrt.-nél vezetett 10400621-00027753-00000008 szám alatt vezetett számlaszámra történő átutalással kötelesek megfizetni, amely teljesítési határidő és mód tekintetében I. számú Telekalakító Fél kijelenti, hogy azt kifejezetten elfogadja. II. számú Telekalakító Fél és III. számú Telekalakító Fél a megváltási ár megfizetéséért egyetemlegesen felel.

           4. I. II és III. számú telekalakító Felek jelen szerződés aláírásával feltétlen és visszavonhatatlan hozzájárulásukat adják ahhoz, hogy a
         C./  Kiskőrös belterület 3768 hrsz. alatti, összesen 167 m2 területű, közigazgatásilag 6200 Kiskőrös, József Attila utca 34. szám alatt felvett, kivett közterület megjelölésű ingatlant I. számú Telekalakító Fél 1/1 arányú tulajdonjogával, valamint a 
         D./  Kiskőrös belterület 3769/2 hrsz-ú, 759 m2 területű, kivett beépítetlen terület megjelölésű ingatlant II. számú Telekalakító Fél és III. számú Telekalakító Fél 1/2-1/2 arányú tulajdonjogával
telekalakítás jogcímén az ingatlan-nyilvántartásba bármikor bejegyzésre kerüljön és ezzel egyidejűleg tulajdonjoguk az 1. pont A./, B./ alpont alatti ingatlanok vonatkozásában törlésre kerüljön, mely változások átvezetését Felek együttesen jelen szerződés aláírásával kérik eljárásra illetékes Földhivataltól. 

          5. Szerződő Felek rögzítik, hogy a jelen szerződés alapján tulajdonába kerülő többlet területnek II. számú és III. számú Telekalakító Fél a jelen szerződés aláírásával egyidejűleg lép a birtokába s ezen időponttól kezdődően húzza az ingatlan hasznait, s viseli bármilyen terheit, valamint az ingatlanban beállott azt a kárt, amelynek megtérítésére mást nem lehet kötelezni.

          6.) A jelen szerződés elkészítésével kapcsolatban felmerülő költségeket II. számú Telekalakító Fél és III. számú Telekalakító Fél viseli.
          Szerződő Felek kijelentik, hogy okiratszerkesztő ügyvéd részletesen tájékoztatta őket a vonatkozó adó és illeték jogszabályokról, az ezekkel kapcsolatban benyújtandó nyomtatványokról, nyilatkozatokról, amely tájékoztatást megértették és tudomásul vették.

7.) II. számú Telekalakító Fél és III. számú Telekalakító Fél kijelentik, hogy cselekvőképes magyar állampolgárok, míg I. számú telekalakító Fél képviselője kijelenti, hogy szintén cselekvőképes magyar állampolgár, s képviseleti joga a jelen jogügylet megkötésénél nem esik korlátozás alá és a jelen jogügylet megkötéséhez a képviselő testület kifejezetten hozzájárult a ........../2026. számú Kt. határozatával.

         8.) Felek együttes meghatalmazást adnak dr. Agócs Ákos 1205 Budapest, Alpár utca 2. szám alatti székhelyű (Agócs & Tótyik Ügyvédi Iroda) okiratszerkesztő ügyvédnek a jelen szerződés elkészítésére és ellenjegyzésére, illetve a tulajdonjog változás ingatlan-nyilvántartási átvezettetése során az illetékes Földhivatal előtt képviseletüket teljes jogkörben eljárva ellássa s Felek kérik az eljárásra illetékes földhivataltól, hogy az esetleges postai küldeményeket a 6237 Kecel, Császártöltési u. 4. fszt. 4. szám alatti székhelyű fiókirodába megküldeni szíveskedjenek! 
          Jelen szerződésben nem szabályozott kérdésekben a Ptk. vonatkozó rendelkezései az irányadóak.
           Alulírott Szerződő Felek jelen szerződést, amelyet egyben egyszerűsített ügyvédi tényvázlatnak is tekintenek elolvasást és megértést követően, mint az ügyleti akaratuknak és nyilatkozatainak maradéktalanul megfelelő okiratot jóváhagyólag írták alá. 
           Szerződő Felek egyúttal a jelen szerződés kapcsán megadott személyes adataiknak az ügyvédi tevékenység ellátása céljából történő kezeléséhez (beleértve az adattovábbítást is) hozzájárulnak a jelen szerződés aláírásával, továbbá elismerik annak 1-1 eredeti – ügyvédi ellenjegyzéssel és szárazbélyegző lenyomattal ellátott - példányának átvételét.
Kelt.: Kiskőrös.


	…………………………….
	………………………………
	………………………………

	Kiskőrös Város Önkormányzata (képv.: Domonyi László polgármester)
	Pásztor Gyula
II. számú Telekalakító Fél
	Pásztor-Markella Eszter
III. számú Telekalakító Fél

	I. számú Telekalakító Fél
	
	


Ügyvédi ellenjegyzés:
[bookmark: _Hlk189300589]Alulírott, eljárásra meghatalmazott jogi képviselő, dr. Agócs Ákos ügyvéd (Agócs & Tótyik Ügyvédi Iroda, székhelye: 1205 Budapest, Alpár utca 2. szám, kamarai azonosító száma 36070568) megbízást elfogadom, jelen szerződést ellenjegyzem és aláírásommal igazolom, hogy a jelen okirat mindenben megfelel a hatályos jogszabályi rendelkezéseknek, valamint az általam azonosított szerződő felek kinyilvánított akaratát tartalmazza, és az előttem jegyzett aláírásaik valódiságát is tanúsítom. 
Ellenjegyzem !
Kiskőrös. napján.         
                                                                                                                          dr. Agócs Ákos     
                                                                                                                                ügyvéd                                      



17. napirend

MÁRKÓ ZSOLT KISKŐRÖSI LAKOS AJÁNDÉKOZÁSA
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy Márkó Zsolt kiskőrösi lakos, a város rendezési tervében szereplő útkiszabályozás szerint kezdeményezte a Földhivatal előtt a tulajdonában lévő 0373/10 és az önkormányzat tulajdonában lévő 0370 hrsz-ú földrészletek telekhatár rendezését. A telekalakítás eredményeképpen a 0373/10 hrsz-on nyilvántartott ingatlan területéből 39 m2 nagyságú területrész beolvad az Önkormányzat tulajdonában lévő 0370 hrsz-ú út területébe, melyet útszélesítés céljára ingyenesen ajándékozás jogcímen felajánlotta Kiskőrös Város Önkormányzata részére.
 
Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

52/2026. sz. Képv. test. hat.
Márkó Zsolt kiskőrösi lakos ajándékozása 

HATÁROZAT

A Képviselő-testület

1. köszönettel elfogadja Márkó Zsolt kiskőrösi lakos, mint a Kiskőrös 0373/10 hrsz-on nyilvántartott ingatlan tulajdonosa által Kiskőrös Város Önkormányzatának útszélesítés céljára felajánlott 39 m2 nagyságú területet ingyenesen, ajándékozás jogcímén.
2. felhatalmazza a polgármestert a határozat mellékletét képező telekhatár rendezéssel vegyes ajándékozási szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.

Felelős:	polgármester
Határidő:	azonnal

Melléklet a jegyzőkönyvhöz csatolva.



18. napirend

AZ ÖNKORMÁNYZATI TULAJDONÚ 3010 HRSZ-Ú KIVETT KÖZTERÜLET RENDELTETÉSŰ INGATLAN MEGHATÁROZOTT RÉSZÉNEK ÁTMINŐSÍTÉSE, ADÁSVÉTEL ÉS AJÁNDÉKOZÁS
 (Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy az Architect Line Stúdio Kft., a város rendezési tervében foglalt útszabályozás szerint kezdeményezte a tulajdonában lévő 3006 hrsz-ú és az önkormányzati tulajdonú 3010 hrsz-ú földrészletek telekhatárrendezését. Ugyanezen eljáráshoz csatlakozott Kiss János és Kiss Jánosné, melyben kezdeményezték a 3010 hrsz-ú Batthyány utca 22 m2 területrészének megvásárlását és összevonását a tulajdonukban lévő 2996 hrsz-ú ingatlannal.
A telekalakítás eredményeképpen a 3010 hrsz-ú Batthyány utca területébe a 3006 hrsz-ú ingatlan területéből 84 m2 területrész beolvad, a 2996 hrsz-ú ingatlan területébe a 3010 hrsz-ú ingatlan területéből 22 m2 területrész olvad be.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

53/2026. sz. Képv. test. hat.
Az Önkormányzati tulajdonú 3010 hrsz-ú kivett közterület rendeltetésű ingatlan meghatározott részének átminősítése, adásvétel és ajándékozás 

HATÁROZAT

A Képviselő-testület 

1. Kiskőrös Város Önkormányzatának kizárólagos tulajdonában lévő, Kiskőrös belterületi 3010 hrsz-on nyilvántartott, kivett közterület rendeltetésű, 2604 m2 nagyságú területéből 22 m2 nagyságú területrészt forgalomképtelen törzsvagyoni körből forgalomképes üzleti vagyonná átminősíti.
2. köszönettel elfogadja az Architect Line Stúdio Kft., mint a Kiskőrös 3006 hrsz-on nyilvántartott ingatlan tulajdonosa által, Kiskőrös Város Önkormányzatának útszélesítés céljára felajánlott 84 m2 nagyságú területet ingyenesen, ajándékozás jogcímén, a határozat mellékletét képező telekalakítással vegyes adásvételi és ajándékozási szerződésben foglalt feltételekkel.
3. egyetért azzal, hogy Kiss János és Kiss Jánosné, a 2996 hrsz-ú, kivett lakóház, udvar megnevezésű ingatlan tulajdonosai 22 m2 területrészt megvásároljanak Kiskőrös Város Önkormányzata tulajdonában lévő 3010 hrsz-on nyilvántartott, kivett közterület (Batthyány utca) megnevezésű ingatlan területéből, a határozat mellékletét képező telekalakítással vegyes adásvételi és ajándékozási szerződésben foglalt feltételekkel, 660.000,-Ft vételáron. 
4. felhatalmazza a polgármestert a határozat mellékletét képező telekalakítással vegyes adásvételi és ajándékozási szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.

Felelős:	polgármester
Határidő:	azonnal

Melléklet a jegyzőkönyvhöz csatolva







19. napirend

A KISKŐRÖS 0508/23 HRSZ-Ú ÖNKORMÁNYZATI FÖLDÚT NYOMVONALÁNAK RENDEZÉSE
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy Kiskőrös Város Önkormányzata a város rendezési tervében szabályozta az Ökördi településrész 0510/2 hrsz-ú ingatlan közterületről történő megközelítését, az önkormányzati tulajdonú 0508/23 hrsz-ú földút nyomvonalának meghosszabbításával. A földút, szabályozási terv szerinti kialakítása érdekében a Földhivatal előtt a 0508/23, 0510/7 és a 0510/52 hrsz-ú földrészletek telekalakítási eljárását folytatta le az Önkormányzat. A földút meghosszabbítása érdekében a 0510/7 hrsz-ú ingatlan területéből 173 m2, a 0510/52 hrsz-ú ingatlan területéből pedig 536 m2 területrész beolvad az Önkormányzat tulajdonát képező 0508/23 hrsz-ú földút területébe. Az adásvétellel érinett földrészletek vételárát az ingatlanforgalmi szakértő 600,-Ft/m2 árban határozta meg.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

54/2026. sz. Képv. test. hat.
A Kiskőrös 0508/23 hrsz-ú önkormányzati földút nyomvonalának rendezése

HATÁROZAT

A Képviselő-testület
1. egyetért azzal, hogy Kiskőrös Város Önkormányzata a város Helyi Építési Szabályzatáról és Szabályozási Tervéről szóló 18/2015. önk. rendelet 6. melléklet külterület Szabályozási Terv szerinti útszabályozás céljából, visszterhes tulajdonszerzés útján megvásárolja Kovács Istvánné tulajdonát képező 0510/7 hrsz-ú ingatlan területéből 173 m2 és Opauszkiné Perei Pálma tulajdonát képező 0510/52 hrsz-ú ingatlan területéből 536 m2 területrészt, a határozat mellékletét képező telekalakítással vegyes adásvételi szerződésben foglalt tulajdonjog-átruházási feltételekkel 
2. felhatalmazza a polgármestert, a határozat mellékletét képező telekalakítással vegyes adásvételi szerződés és a kapcsolódó jognyilatkozatok megtételére és aláírására, valamint a tulajdonjog ingatlan-nyilvántartásban történő átvezetésére.

Felelős:	polgármester
Határidő:	azonnal

Melléklet a jegyzőkönyvhöz csatolva.



20. napirend

A HOMOKHÁTSÁGI REGIONÁLIS HULLADÉKGAZDÁLKODÁSI VAGYONKEZELŐ ÉS KÖZSZOLGÁLTATÓ ZRT.-BEN FENNÁLLÓ ÖNKORMÁNYZATI RÉSZESEDÉS ÉRTÉKESÍTÉSE
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy a Képviselő-testület a 30/2026. számú határozatával döntött az Önkormányzat vagyonát képező, a Homokhátsági Regionális Hulladékgazdálkodási Vagyonkezelő és Közszolgáltató Zrt. jegyzett tőkéjének 4,545 %-át megtestesítő üzletrész - névre szóló részvénycsomag - értékesítésre történő kijelöléséről. A Homokhátsági Regionális Hulladékgazdálkodási Vagyonkezelő és Közszolgáltató Zrt. Alapszabálya meghatározza, hogy a részvények átruházása útján ki szerezheti meg a részvényeket. A részvényeket átruházni a helyi önkormányzatokra, a DTKH Nonprofit Kft.-re, mint a részvényesi önkormányzat területén a hulladékgazdálkodási közszolgáltatási résztevékenységet ellátó koncessziós társaság régiókoordinátorra, és a KKMO Létesítményüzemeltető Kft.-re, mint a részvényesi önkormányzat területén a hulladékszállítási résztevékenységet ellátó alvállalkozóra lehet. Tekintettel arra, hogy a versenytárgyalás teljesítésére csak meghatározott ajánlattevők alkalmasak, ezért zártkörű versenytárgyalás keretében került lefolytatásra. Az önkormányzati tulajdonú részvények átruházás útján történő megszerzésére kiírt versenytárgyalásra egy érvényes ajánlat érkezett 263.624.552,-Ft értékben, melyet a KKMO Regionális Létesítményüzemeltető Kft., mint a részvényesi önkormányzat területén a hulladékszállítási résztevékenységet ellátó alvállalkozó nyújtotta be.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

55/2026. sz. Képv. test. hat.
A Homokhátsági Regionális Hulladékgazdálkodási Vagyonkezelő és Közszolgáltató Zrt.-ben fennálló önkormányzati részesedés értékesítése

HATÁROZAT

Kiskőrös Város Önkormányzatának Képviselő-testülete
1) hozzájárul Kiskőrös Város Önkormányzata tulajdonát képező Homokhátsági Regionális Hulladékgazdálkodási Vagyonkezelő és Közszolgáltató Zrt. jegyzett tőkéjének 4,545 %-át megtestesítő üzletrész - névre szóló részvénycsomag - KKMO Regionális Létesítményüzemeltető Kft. részére történő értékesítéséhez 263.624.552,-Ft, azaz: Kettőszázhatvanhárommillió-hatszázhuszonnégyezer-ötszázötvenkettő forint értékben, a határozat mellékletét képező részvény adásvételi szerződésben foglalt feltételekkel.
2) felhatalmazza a polgármestert a részvény adásvételi szerződés aláírására, az adásvétellel kapcsolatos jognyilatkozatok megtételére.

Felelős:	polgármester
Határidő:	azonnal

Melléklet a jegyzőkönyvhöz csatolva.



21. napirend

DÖNTÉS AZ NHSZ OKÖT HULLADÉKGAZDÁLKODÁSI NONPROFIT KFT. DTKH DUNA-TISZA KÖZI HULLADÉKGAZDÁLKODÁSI NONPROFIT KFT.-BE TÖRTÉNŐ BEOLVADÁSA, A BEOLVADÁSSAL MEGVALÓSULÓ EGYESÜLÉS TÁRGYÁBAN
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy Kiskőrös Város Önkormányzatának közigazgatási területe a hulladélgazdálkodási közszolgáltatás tekintetében a Közép-Kelet Magyarország Régió területéhez tartozik, mely régióban 2023. július 1-jétől az önkormányzat tulajdonosi részvételével működő DTKH Nonprofit Kft. látja el a régiókoordinátori feladatokat, mely körében teljeskörűen felel a hulladék gyűjtésért-szállításáért a MOHU alatt működő koncessziós rendszerben. A DTKH Nonprofit Kft. egyik hulladékszállításért felelős alvállalkozója NHSZ OKÖT Hulladékgazdálkodási Nonprofit Kft., mely elsősorban Pest megyei, Dabas körüli területeknek a hulladékszállítását végzi. A hulladékgazdálkodási közfeladatok hatékony, rugalmas és gazdaságos ellátása érdekében döntöttek a szolgáltató szervezetek a beolvadás útján történő egyesülés szükségességéről, melynek során az NHSZ OKÖT Hulladékgazdálkodási Nonprofit Kft. beolvad a DTKH Nonprofit Kft.-be. Tekintettel arra, hogy DTKH Nonprofit Kft. tulajdonosai az ellátási terület települési önkormányzatai, ezért a beolvadás útján történő egyesülésről az érintett települési önkormányzat képviselő-testület felhatalmazása szükséges a beolvadás Polgári Törvénykönyvről szóló törvény, az egyes jogi személyek átalakulásáról, egyesüléséről, szétválásáról szóló törvény és a cégnyilvántartásról szóló törvény szerinti eljárás lefolytatásához.

Filus Tibor, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Barkóczi László, a Pénzügyi Bizottság tagja, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

56/2026. sz. Képv. test. hat.
Döntés az NHSZ OKÖT Hulladékgazdálkodási Nonprofit Kft. DTKH Duna-Tisza Közi Hulladékgazdálkodási Nonprofit Kft.-be történő beolvadása, a beolvadással megvalósuló egyesülés tárgyában
HATÁROZAT

Kiskőrös Város Önkormányzata, a DTKH Duna-Tisza közi Hulladékgazdálkodási Nonprofit Kft. (székhelye: 6000 Kecskemét, Kisfái 248. 0737/12. hrsz.; cégjegyzékszáma: 03-09-1313409) tagjaként eljárva, a Képviselő-testület, mint Kiskőrös Város Önkormányzatának döntésre jogosult testülete:


1. az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény (Átalakulási tv.) 8. § (1) bekezdésében foglaltaknak megfelelően egyetért az NHSZ OKÖT Hulladékgazdálkodási Nonprofit Korlátolt Felelősségű Társaság (székhely: 2370 Dabas, Szent István út 133., cégjegyzékszám: 13-09-095819, adószám: 13102463-2-13, mint „Beolvadó Társaság”) a DTKH Duna-Tisza közi Hulladékgazdálkodási Nonprofit Kft.-be (cégjegyzékszám: 03-09-131340, székhely: 6000 Kecskemét, Kisfái 248. 0737/12 hrsz., adószám: 12564392-2-03, mint „Átvevő Társaság”) (Beolvadó Társaság és Átvevő Társaság a továbbiakban együtt: „Egyesülő Társaságok”) történő beolvadásával azzal, hogy Beolvadó Társaság jogutódlással történő megszűnésével és beolvadásával az Átvevő Társaság változatlan formában, nonprofit korlátolt felelősségű társaságként, a 6000 Kecskemét, Kisfái 248. 0737/12 hrsz alatti székhelyén, a beolvadást követően fióktelepeit a beolvadó társaság fióktelepeivel kibővítve működik tovább, az ügyvezetését és képviseletét folyamatosan és változatlanul Agatics Roland és dr. Balics István ügyvezetők határozatlan időtartamig látják el önálló aláírási joggal. Az egyesülés módja a Beolvadó Társaság és az Átvevő Társaság vonatkozásában a Polgári Törvénykönyvről szóló 2013. évi V. törvény (Ptk.) 3:44. § (1) bekezdés szerinti beolvadás;

2. nyilatkozik arról, hogy a beolvadás folytán létrejövő jogutód Átvevő Társaság tagja kíván lenni, egyúttal felhatalmazza a polgármestert ilyen irányú nyilatkozat aláírására;

3. egyetért azzal, hogy a Beolvadó Társaság Átvevő Társaságba történő beolvadásához szükséges vagyonmérleg és vagyonleltár fordulónapjaként 2025. december 31. napja kerüljön meghatározásra;

4. egyetért azzal, hogy az Átalakulási tv. 6. § (6) bekezdése alapján a beolvadáshoz fűződő joghatások beállásának napjaként 2026. szeptember 30. napja kerüljön megjelölésre azzal, hogy amennyiben a beolvadás cégbírósági bejegyzése e napot követően történik meg, úgy a joghatások beállásának napja a cégbírósági bejegyzés napja lesz, a cégnyilvánosságról, a bírósági cégeljárásról és a végelszámolásról szóló 2006. évi V. törvény (Ctv.) 57. § (2) bekezdése alapján;

5. elfogadja az NKK AUDIT Könyvvizsgáló, Tanácsadó és Ügyviteli Szolgáltató Kft.-t, a könyvvizsgálatot személyében végző Koczka Klára (2234 Maglód, Katona József utca 30. 1. em. 6. ajtó, MKVK azonosító: 003780) könyvvizsgálót a beolvadás könyvvizsgálójaként az Átalakulási tv. 4. § (6) bekezdése, majd az Átalakulási tv. 11. § (2a) bekezdése alapján;

6. [bookmark: _Hlk147503733]megismerte és jóváhagyja a 2025. december 31-i fordulónappal elkészített és Koczka Klára mint független könyvvizsgáló által, valamint a társaságoknál működő felügyelőbizottság – amennyiben adott társaságnál működik felügyelőbizottság – által ellenőrzött a határozat 1. számú mellékletét képező vagyonmérleg és az azokat alátámasztó vagyonleltár mind az átalakuló (egyesülő) mint pedig a jogutód társaságok tekintetében. Az egyesüléssel érintett társaságok az átértékelés lehetőségével nem éltek.;

7. megismerte és az Átalakulási tv. 14. §-ában foglaltak szerint elfogadja az előterjesztés szerinti, írásban előzetesen közölt, a beolvadásra kiterjedő, a határozat 2. számú mellékletét képező Egyesülési tervet és mellékleteit, valamint a határozat 3. számú mellékletét képező Egyesülési szerződést, azok mellékleteivel együtt, egyúttal felhatalmazza a polgármestert ezek taggyűlésen történő elfogadására, valamint felkéri és felhatalmazza az Átvevő Társaság ügyvezetőjét az Egyesülési terv, az Egyesülési szerződés és mellékleteik aláírására;

8. megismerte és az Átalakulási tv. 14. § (1) bekezdés c) pontjában foglaltak szerint jóváhagyja a jogutód Átvevő Társaság, azaz a DTKH Duna-Tisza közi Hulladékgazdálkodási Nonprofit Kft. egyesülés folytán szükséges módosításokkal egységes szerkezetbe foglalt, a határozat 4. számú mellékletét képező Társasági szerződését az előterjesztés szerinti tartalommal, egyúttal felhatalmazza a polgármestert arra, hogy a módosításokkal egységes szerkezetbe foglalt Társasági szerződést Kiskőrös Város Önkormányzata képviseletében eljárva elfogadja, szükség szerint aláírja;

9. [bookmark: _Hlk147504122]az Egyesülő Társaságok tagjaként az Átalakulási tv. 14. § (5) bekezdésére tekintettel felkéri a DTKH Duna-Tisza közi Hulladékgazdálkodási Nonprofit Kft. mint Átvevő Társaság ügyvezetőjét arra, hogy gondoskodjon jelen döntés meghozataláról szóló, jogszabályban meghatározott tartalmú közlemény Cégközlönyben történő közzétételének kezdeményezéséről;

10. felkéri és felhatalmazza az Átvevő Társaság ügyvezetőjét, hogy a Ctv. 59. § (1) bekezdése szerint intézkedjen a beolvadás illetékes Cégbírósághoz történő bejelentéséről;

11. felhatalmazza a polgármestert vagy az általa delegált személyt arra, hogy az Átvevő Társaság taggyűlésén olyan határozat hozatalában vegyen részt, amely az Egyesülési tervben meghatározott átalakulást (beolvadást) elhatározza, az Egyesülési tervet és mellékleteit – közte az Átvevő Társaság létesítő okirat módosítását – elfogadja jelen határozat a-j) pontjában foglaltaknak megfelelően;

12. felkéri és felhatalmazza az Átvevő Társaság ügyvezetőjét, hogy a társaság munkavállalóit az egyesülés tényéről és határidejéről tájékoztassa.

Határidő: 	azonnal, illetve jogszabály szerint 
Felelős: 	Domonyi László Mihály polgármester

Melléklet a jegyzőkönyvhöz csatolva.


22. napirend

INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK

Domonyi László polgármester elmondta, hogy 2026. május 14. napján a Tour de Hongrie bicikliverseny résztvevői áthaladtak a városon, köszönetet mondott a szervezőknek és minden résztvevőnek, aki a szurkolásban részt vett.

Domonyi László polgármester köszönetet mondott a 2026. május 15-16-17. napján megrendezett Városalapítók Napja, Országos Rétesfesztivál programsorozaton résztvevőknek és a szervezőknek.

A polgármester elmondta, hogy 2026. május 16. Futókörök napja került megrendezésre a záportározónál, köszönetet mondott a szervezőknek.

A továbbiakban elmondta, hogy 2026. május 23-24. napján a Kiskőrösi Dutra Baráti Kör és a Kiskőrösi Úttörténeti Múzeum szervezésével megrendezésre került a XIV. Kiskőrösi Dutra Nemzetközi Találkozó, megköszönte a színvonalas esemény megszervezését mindenkinek a szervezésben részt vett.

Örömmel tájékoztatta a kiskőrösieket, hogy 2026. május 24. napján Balatonfüred Önkormányzata meghívására bemutattuk városunkat. Petőfi Sándor és Jókai Mór barátsága ma is összeköti Kiskőrös és Balatonfüred városát. Petőfi Kiskőrös szülötte, míg Jókai neve Balatonfüreddel forrt össze, így külön öröm számunkra, hogy meghívást kaptunk a XXIV. Balatoni Hal- és Borünnepre. A rendezvényen bemutattuk helyi termékeinket, a szlovák hagyományokat, valamint méltó módon idéztük fel Petőfi Sándor örökségét is. A találkozó célja, hogy tovább erősítsük a két város közötti kulturális partnerséget, közös hagyományainkat és irodalmi örökségünket. Bízunk benne, hogy az együttműködés a jövőben is számos közös programot és értékteremtő kapcsolatot hoz majd városaink számára.

A polgármester elmondta, hogy 2026. május 31-én 10:00 órától a Kiskőrös Városért Alapítvány és a Kunság-Média Nonprofit Kft. szervezésében Városi Gyermeknap kerül megrendezésre a főtéren, ahol színes programokkal, bűvészműsorral, lufihajtogatással, zenés interaktív műsorral, ugrálóvárral, játékokkal és vidám hangulattal készülnek a kicsiknek és nagyoknak egyaránt.

A polgármester elmondta, hogy 2026. június 6-án a Kiskőrösi Szlovák Nemzetiségi Népdalkör és Citerazenekar 50 éves évfordulója alkalmából a Szivárvány Szlovák Táncegyüttessel ünnepség kerül megrendezésre a Petőfi Sándor Művelődési Központban. 14:00 órától vendégvárás, 14:30 órától Dal és tánc képekben kiállítás megnyitó, 15:00 órától ünnepi gálaműsor.

Tájékoztatta a lakosságot, hogy 2026. június 20-án Múzeumok éjszakája kerül megrendezésre a Petőfi Szülőházban és az Úttörténeti Múzeumban, hosszabbított nyitvatartással és színes programokkal mindenkit szeretettel várnak.

Barkóczi László képviselő elmondta, hogy az idei évben is nagyon sikeres rendezvény volt a Dutra találkozó, megköszönte a szervezést és minden résztvevőnek a részvételt.

Filus Tibor képviselő felhívta a lakosság figyelmét, hogy az ingatlanjaik előtti porta rendben tartása az ő feladatuk, kérte, hogy mindenki figyeljen erre és igyekezzenek az ingatlan előtti fák locsolását is elvégezni, ha van lehetőségük. Afelől érdeklődött, hogy hogy készül a város a nyári hőségre.

Domonyi László polgármester válaszában elmondta, hogy a játszóterek, óvodák napvitorlái fel vannak szerelve, az öntözőrendszereket átnézték, működőképesek.

Szedmák Tamás képviselő tájékoztatásul elmondta, hogy 2026. június 4. napján 19:00 órakor Nemzeti összetartozás napja alkalmából megemlékezés lesz az Országzászlónál, mindenkit szeretettel várnak. 
A továbbiakban elmondta, hogy 2026. június 16-án 19:00 órakor Nagy Imre és mártírtársai kivégzésének évfordulója alkalmából koszorúzással egybekötött megemlékezés kerül megrendezésre a Buszmegállóban található Nagy Imre-emléktáblánál.
Ezenkívül elmondta, hogy 2026. június 8. napján 16:00 órakor a Városháza Dísztermében Pedagógusnapot tartanak, ahol a nyugdíjba vonulók részére emlékplakettek kerülnek átadásra.
2026. június 6. napján 9:00 órától a Rónaszéki Fürdőben strandkézilabda bajnokság lesz, valamint 2026. június 13. napján 9:00 órától pedig strandfoci kerül megrendezésre.

Kecskeméti János képviselő a jégelhárító rendszer működése felől érdeklődött.

Domonyi László polgármester válaszában elmondta, hogy a nagy fagykár után nem tudják, hogy érdemes-e elindítani a jégelhárító rendszert, erről még végleges döntés nem született.

Pohankovics András képviselő megköszönte a május 1-jei sportágválasztó majális megszervezését, nagyon színvonalas díjátadót tudhatunk magunk mögött. 
Tájékoztatásul elmondta, hogy 2026. június 1. napján 18:00 órakor jótékonysági program kerül megrendezésre az Evangélikus Imaházban, énekkarok, zenekarok fognak koncertet előadni.

Domonyi László polgármester elmondta, hogy 2026. június 21. napján Holokauszt megemlékezés lesz a Zsinagógánál, szép programmal készülnek a szervezők.

Ba Edit képviselő felhívta a figyelmet, hogy a gyerekeknek megfelelő védőfelszerelés és víz szükséges amennyiben a pumpapályát használják. 
Tájékoztatta a lakosságot, hogy 2026. június 15. napján a pumpapályánál a Magyar Vöröskereszt szervezésben balesetmegelőző bemutató kerül megrendezésre, mindenkit szeretettel várnak.

Gmoser István képviselő felhívta a gazdák figyelmét, hogy a fagykár iránti kérelmet a héten lehet még beadni, keressék fel a Falugazdászokat.



További hozzászólás nem volt, így Domonyi László polgármester az ülést 17:30 órakor bezárta.


Kmf.



Domonyi László		dr. Turán Csaba
polgármester		       jegyző

